Diari Oficial de la Generalitat Valenciana


Sumari del DOGV 4208, del 12-03-2002 (2002/1940)

RESOLUCIÓ de 22 de febrer de 2002 de la Universitat d'Alacant, per la qual es convoquen proves selectives per a l'ingrés en l'escala tècnica d'aquesta universitat. Referència A15.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   4208

Data del DOGV
:   12-03-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/1940


Data del document
:   22-02-2002

Organisme emissor
:   Universitat d'Alacant

Tipus de document
:   Resolució

Descriptors 

:   * concurs administratiu
    * professió de l'urbanisme
    * universitat

RESOLUCIÓ de 22 de febrer de 2002 de la Universitat d'Alacant, per la qual es convoquen proves selectives per a l'ingrés en l'escala tècnica d'aquesta universitat. Referència A15. [2002/M1940]
  
D'acord amb el que disposen els Estatuts d'aquesta universitat, aprovat pel Decret 107/1985, de la Generalitat Valenciana, de 22 de juliol (Diari Oficial de la Generalitat Valenciana de 26 de setembre), a fi d'atendre les necessitats de personal d'administració i serveis, aquesta universitat, fent ús de les competències que li atribueixen l'article 18 de la Llei 11/1983, de Reforma Universitària, en relació amb l'article 3.2 e) d'aquesta mateixa llei, i el seu Estatut, acorda convocar proves selectives per a l'ingrés en l'escala tècnica de la Universitat d'Alacant, segons aquestes
  
Bases
  
Primera. Normes generals
  
1.1. Es convoquen proves selectives per a proveir una plaça de l'escala tècnica (codi A15), pel sistema general d'accés lliure, per a ocupar un lloc d'administració especial (arquitecte) en el Servei d'Infraestructures i Serveis.
  
1.2. A aquesta convocatòria seran aplicables el Text Refós de la Llei de Funció Pública Valenciana, de 24 d'octubre de 1995 (tal com el va publicar la Resolució de 23 de novembre de 1995), modificat per la Llei 8/1995, de 29 de desembre, de Mesures Fiscals, Administratives i d'Organització de la Generalitat, per la Llei 14/1997, de 26 de desembre, de Mesures de Gestió Administrativa i Financera i d'Organització de la Generalitat, i per la Llei 10/1998, de 28 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, el Decret 107/1985, de 22 de juliol, del Consell de la Generalitat, que aprova l'Estatut de la Universitat d'Alacant (DOGV de 26 de setembre), i el Decret 33/1999, de 9 de març, que aprova el Reglament de Selecció, Provisió de Llocs de Treball i Carrera Administrativa del Personal comprès en l'àmbit d'aplicació de la Llei de Funció Pública Valenciana.
  
1.3. El procediment de selecció dels aspirants serà el de concurs oposició. L'oposició estarà formada pels exercicis següents:
  
Primer exercici. De caràcter obligatori i eliminatori, consistirà en la realització d'un qüestionari amb quatre respostes alternatives en cada pregunta, de les quals només una serà la correcta, en què caldrà respondre preguntes relacionades amb la totalitat del programa. Aquest exercici contindrà, com a màxim, un 20% del total de les preguntes referents a la part I de l'annex I. Constarà, com a màxim, de 125 preguntes, i la durada no podrà ser superior a 90 minuts. Es valorarà de 0 a 10 punts. Cada resposta errònia tindrà una penalització d'un terç sobre les correctes, i les respostes en blanc no puntuaran.
  
Per a superar aquest exercici serà necessari arribar a la puntuació mínima que determine el tribunal, que haurà de ser, com a mínim, de 5 punts.
  
Segon exercici. De caràcter obligatori i eliminatori, consistirà en el desenvolupament per escrit de dos temes de la part II de l'annex I que triarà el tribunal entre quatre obtinguts per sorteig en presència dels opositors. La durada no podrà ser superior a quatre hores. Es valorarà de 0 a 10 punts.
  
Per a superar aquest exercici caldrà arribar a la puntuació que determine el tribunal, que en cap cas no podrà ser inferior a 2,5 punts en cada tema.
  
Tercer exercici. De caràcter obligatori i eliminatori, exercici pràctic relacionat amb la part II del temari i que consistirà en la realització de dues proves plantejades pel tribunal relacionades amb la supervisió de projectes, la contractació administrativa o la gestió de l'edificació i infraestructures.
  
La durada no podrà ser superior a 5 hores. Es valorarà de 0 a 10 punts.
  
Per a superar aquest exercici serà necessari arribar a la puntuació mínima que determine el tribunal, que haurà de ser, com a mínim, de 5 punts. En cap cas no podrà obtenir-se menys de 2,5 punts en cada prova.
  
Quart exercici. De caràcter obligatori i no eliminatori, consistirà en dues fases:
  
Primera fase: realització d'una prova de traducció directa de l'anglès sense ajuda de diccionari. El text estarà relacionat amb l'especificitat del lloc que cal ocupar. Es valorarà de 0 a 2 punts.
  
Segona fase: exercici de coneixements de valencià. Consistirà en una prova de traducció directa, sense ajuda de diccionari. Es valorarà de 0 a 4 punts.
  
1.4. Fase de concurs: es valoraran els mèrits fefaentment acreditats pels aspirants que hagen superat la fase d'oposició. El concurs, que no tindrà caràcter eliminatori, farà referència a aptituds, coneixements i experiència dels candidats d'acord amb el barem següent:
  
Formació: 2 punts com a màxim per cursos de contingut relacionat directament amb el treball que s'ha de dur a terme i que hagen estat impartits per l'administració o bé per centres amb conveni o concert amb aquella, a raó de:
  
0,1 punts per a cursos d'entre 15 i 49 hores
  
0,2 punts per a cursos de 50 hores o més
  
Quan els cursos hagen estat impartits, es valoraran el doble, però caldrà mantenir el màxim de l'apartat.
  
En tot cas, no seran valorats, per ser exigit el coneixement de la matèria en la fase d'oposició, els cursos següents:
  
1. Cursos de legislació, la matèria dels quals estiga compresa en el programa de la convocatòria
  
2. Cursos de valencià
  
3. Cursos d'idiomes
  
Experiència: 4 punts com a màxim, a raó de:
  
0,25 punts per cada semestre complet de servei en llocs afins en qualsevol administració distinta de la Universitat d'Alacant. Fins a un màxim d'1 punt.
  
0,50 punts per cada semestre complet de servei en llocs amb funcions afins en la Universitat d'Alacant. Fins a un màxim de 3 punts.
  
Les fraccions superiors a sis mesos i inferiors a 12 no seran valorades.
  
Altres mèrits: fins a 1 punt per formació i experiència no previstes en els apartats anteriors.
  
1.5. La qualificació resultant de la totalitat dels exercicis estarà determinada per la suma de puntuacions obtingudes en cadascun.
  
Amb el resultat de l'últim exercici de la fase d'oposició, el tribunal publicarà la relació d'aspirants que, per haver superat tots els exercicis eliminatoris, han de passar a la fase de concurs i els citarà perquè, en el termini de 10 dies hàbils, comptadors a partir de l'endemà de la publicació de les qualificacions, presenten la documentació acreditativa de mèrits i experiència previstos en la base 1.4 en el Registre General de la Universitat d'Alacant o de qualsevol de les maneres establertes per l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat d'acord amb la Llei 4/1999, de 13 de gener.
  
No seran valorats els mèrits que no es troben suficientment acreditats ni s'admetrà documentació presentada fora de termini.
  
1.6. En finalitzar el termini de presentació de documentació establert en la base anterior, el tribunal publicarà en el tauler d'anuncis de l'edifici de rectorat la llista provisional de valoracions de la fase de concurs i concedirà un termini de 10 dies hàbils, comptadors a partir de l'endemà de la publicació d'aquesta llista, perquè els interessats facen les reclamacions i les esmenes que consideren pertinents en relació amb la seua baremació.
  
1.7. En haver estat resoltes les possibles al·legacions i esmenes, el tribunal dictarà una resolució en què fixarà la relació definitiva d'aspirants que hagen superat el procés selectiu, els quals seran proposats per a ser nomenats funcionaris.
  
Per a confeccionar aquesta relació se sumaran les qualificacions obtingudes per cada aspirant en la fase d'oposició i en la fase de concurs. A continuació s'ordenaran de major a menor puntuació, i la relació serà interrompuda quan el nombre d'aspirants coincidisca amb el nombre de places convocades, sense que en cap cas puga contenir un nombre superior.
  
En cas d'empat entre aspirants, l'ordre s'establirà segons la major puntuació obtinguda per cada aspirant en el tercer exercici; en segon lloc, si es manté l'empat, caldrà atenir-se a la major puntuació en el segon exercici; en tercer lloc, si es manté l'empat, caldrà atenir-se a la major puntuació en el primer exercici. Si continua l'empat, caldrà atenir-se a la major puntuació en la fase de concurs. En última instància, l'ordre serà establert mitjançant sorteig públic.
  
En el cas que el nombre d'aspirants aprovats siga inferior al de places convocades, les que sobren seran declarades desertes.
  
1.8. Les proves selectives començaran a partir del dia 15 de juny de 2002.
  
Segona. Requisits dels candidats
  
2.1. Per a ser admès a la realització de les proves selectives, els aspirants hauran de reunir els requisits següents:
  
2.1.1. Ser espanyol o nacional d'un dels estats membres de la Unió Europea o nacional d'aquells estats als quals, en virtut de tractats internacionals fets per la Comunitat Europea i ratificats per Espanya, siga d'aplicació la lliure circulació de treballadors en els termes en què aquesta està definida en el Tractat Constitutiu de la Comunitat Europea. També podran participar-hi el cònjuge, els descendents i els descendents del cònjuge dels espanyols i dels nacionals d'altres estats membres de la Unió Europea, sempre que no estiguen separats de dret ni siguen menors de 21 anys o majors d'aquesta edat, que visquen a càrrec seu. Aquest últim benefici serà igualment aplicable a familiars de nacionals d'altres estats quan ho prevegen els tractats internacionals fets per la Comunitat Europea i ratificats per Espanya.
  
2.1.2. Tenir complits els 18 anys i no haver arribat a l'edat de jubilació.
  
2.1.3. Tenir o estar en condicions d'obtenir el títol d'Arquitecte. En el cas de titulacions obtingudes a l'estranger, caldrà tenir la credencial que n'acredite l'homologació.
  
2.1.4. No patir cap malaltia o discapacitació que impedisca l'exercici de les funcions públiques.
  
2.1.5. No haver estat separat mitjançant expedient disciplinari del servei de qualsevol administració o lloc de treball públic ni estar inhabilitat penalment per a l'exercici de funcions públiques. En el cas d'aspirants que no tinguen la nacionalitat espanyola, igualment, no estar sotmesos a sanció disciplinària o condemna penal que els impedisca, en el seu estat, l'accés a la funció pública.
  
2.2. Caldrà complir tots els requisits enumerats en la base 2.1 en el dia de finalització del termini de presentació de sol·licituds i mantenir-los fins al moment de la presa de possessió com a funcionari de carrera.
  
Tercera. Sol·licituds
  
3.1. Els qui vulguen prendre part en aquestes proves selectives hauran de fer-ho constar en una instància que els serà facilitada gratuïtament en el registre general de la universitat (edifici de rectorat) i que figura com a annex IV en aquesta convocatòria, i acompanyar-la amb el comprovant bancari d'haver abonat els drets d'examen, establerts en 21,16 euros. Aquests drets d'examen s'hauran d'ingressar en el compte corrent 0540004-64 de la Caja de Ahorros del Mediterráneo, oficina 3191, del campus de Sant Vicent del Raspeig (encara que hom podrà fer l'ingrés a través d'altres oficines bancàries).
  
3.2. Les sol·licituds hauran de ser presentades en el registre general de la universitat, en el termini de 20 dies hàbils comptadors a partir de l'endemà al de l'última de les següents publicacions: d'aquesta convocatòria en el Diari Oficial de la Generalitat Valenciana o de l'extracte en el Boletín Oficial del Estado. Les sol·licituds podran ser presentades de les maneres que estableix l'article 38.4 de la Llei 30/1992, de 26 de novembre.
  
3.2.1. Caldrà acompanyar les sol·licituds amb una fotocòpia del DNI. Els aspirants que no tinguen la nacionalitat espanyola i tinguen dret a participar-hi hauran de presentar una fotocòpia del document que n'acredite la nacionalitat i, si s'escau, els documents que acrediten el vincle de parentiu i el fet de viure o estar a càrrec del nacional d'un altre estat amb qui tenen aquest vincle. Així mateix, hauran de presentar una declaració d'aquest que no està separat de dret del seu cònjuge i, si s'escau, que l'aspirant viu o està a càrrec seu.
  
3.3. En cap cas el tràmit de pagament en l'oficina bancària no serà substitutiu de l'esmentat tràmit de presentació de la sol·licitud davant l'òrgan expressat anteriorment dins el termini i en la forma escaients.
  
3.4. L'aspirant haurà de seguir les instruccions següents en la formalització de la sol·licitud:
  
3.4.1. En el quadre de la sol·licitud destinat a «Forma d'accés», l'aspirant haurà de posar L, segons les instruccions de l'anvers de la instància.
  
3.4.2. Els aspirants hauran d'indicar en el quadre de la sol·licitud destinat a «Cos/escala o categoria», tècnica; i en «Codi», A15.
  
3.4.3. Si els aspirants volen fer els exercicis del procés selectiu en valencià, hauran de fer-ho constar en el quadre A) de l'epígraf «Dades que cal consignar segons les bases de la convocatòria» de la sol·licitud. Si no ho fan així, s'entendrà que opten per fer els exercicis en castellà.
  
3.4.4. Els aspirants amb minusvalideses que vulguen sol·licitar adaptació hauran d'indicar-ho en la sol·licitud. Ho hauran d'indicar en el quadre número 6, i en el quadre número 7 hauran d'assenyalar les possibles adaptacions de temps i mitjans per a la realització dels exercicis en què aquesta adaptació siga necessària. Així mateix, hauran d'adjuntar a la sol·licitud, i portar-lo als exercicis per als quals es concrete l'adaptació, el corresponent certificat acreditatiu de la minusvalidesa o discapacitat amb l'objectiu de fer efectiva, si escau, aquesta petició.
  
3.5. Els simples errors de fet que es pogueren col·legir com a tals de la sol·licitud podran ser resolts en qualsevol moment, d'ofici o a petició de la persona interessada.
  
Quarta. Admissió d'aspirants
  
4.1. En acabar el termini de presentació d'instàncies, el gerent de la Universitat d'Alacant dictarà una resolució que serà publicada en els taulers d'anuncis de l'edifici de rectorat de la universitat i en el Diari Oficial de la Generalitat Valenciana i que contindrà la relació provisional d'admesos i exclosos, amb indicació de la causa d'exclusió.
  
4.2. Els aspirants exclosos disposaran d'un termini de 10 dies hàbils, comptadors a partir de l'endemà de la publicació de la resolució en el Diari Oficial de la Generalitat Valenciana, per a poder resoldre el defecte que n'haja motivat l'exclusió.
  
4.3. En concloure aquest termini, es publicarà una resolució que, a més de declarar aprovada la relació definitiva d'admesos i exclosos, indicarà el lloc, la data i l'hora de començament del primer exercici, amb una antelació mínima de 15 dies hàbils. Aquesta resolució serà publicada en el tauler d'anuncis de l'edifici de rectorat i en el Diari Oficial de la Generalitat Valenciana.
  
Cinquena. Tribunals
  
5.1. Els membres del tribunal i els seus assessors estaran subjectes, en règim i funcionament, al que estableixen l'article 22 i següents de la Llei 30/1992, de Règim Jurídic de les Administracions Públiques i del Procediment Administratiu Comú, a les causes generals d'abstenció i recusació contingudes en aquesta llei i al que preveu l'article 8 del Decret 33/1999, de 9 de març, del Govern valencià, que aprova el Reglament de Selecció, Provisió de Llocs de Treball i Carrera Administrativa del Personal comprès en l'àmbit d'aplicació de la Llei de Funció Pública Valenciana.
  
Els membres del tribunal hauran de reunir, a més, els requisits previstos per l'article 13.4 del vigent Text Refós de la Llei de Funció Pública Valenciana.
  
5.2. Amb anterioritat a la iniciació de les proves selectives, si s'escau, es publicarà una resolució amb el nomenament de nous membres del tribunal en substitució dels que n'hagueren perdut la condició.
  
5.3. Amb la prèvia convocatòria del president, es constituirà el tribunal, amb l'assistència del president i el secretari i la meitat, almenys, dels membres titulars o suplents.
  
5.4. Durant el procés selectiu, el tribunal resoldrà tots els dubtes que pogueren sorgir en l'aplicació d'aquestes normes, i també tot el que calga fer en els casos no previstos.
  
5.5. El tribunal podrà disposar la incorporació als seus treballs d'assessors especialistes per a les proves corresponents dels exercicis que consideren pertinents; la tasca d'aquests assessors estarà limitada a prestar la seua col·laboració en les respectives especialitats tècniques. La designació d'aquests assessors haurà de ser comunicada al rector de la universitat.
  
5.6. El tribunal qualificador adoptarà les mesures necessàries, en els casos que calga, perquè els aspirants amb minusvalidesa tinguen condicions similars per a la realització dels exercicis a la resta de participants. En aquest sentit, caldrà establir les adaptacions possibles en temps i forma per a les persones amb minusvalideses que ho sol·liciten. Si en algun moment del procés selectiu el tribunal tinguera dubtes sobre la capacitat d'un aspirant per a l'exercici de les activitats que habitualment duen a terme els funcionaris de l'escala a què es refereixen aquestes proves, podria demanar el corresponent dictamen dels òrgans competents de la comunitat autònoma respectiva; en aquest cas, l'aspirant podrà participar condicionalment en el procés selectiu, i la resolució definitiva sobre la seua admissió o exclusió de les proves quedarà en suspens fins a la recepció del dictamen.
  
5.7. El tribunal qualificador de les proves haurà d'adoptar les mesures oportunes per a garantir que els exercicis de la fase d'oposició siguen corregits sense que es conega la identitat dels aspirants. Seran exclosos de les proves els opositors en els fulls d'examen dels quals figuren noms, traços, marques o signes que permeten conèixer-ne la identitat.
  
5.8. Pel que fa a comunicacions i altres incidències, el tribunal tindrà la seu en la Unitat de Selecció i Formació de la Universitat, en el campus de Sant Vicent del Raspeig, telèfon 026 50 89 92.
  
5.9. Els membres del tribunal percebran les gratificacions per assistència fixades pel Decret 24/1997, d'11 de febrer, del Govern valencià, sobre indemnitzacions per raó del servei i gratificacions per serveis extraordinaris (DOGV de 17 de febrer de 1997).
  
5.10. En cap cas el tribunal no podrà proposar un nombre d'aspirants superior al de places convocades.
  
5.11. El tribunal s'haurà d'ajustar a la composició següent:
  
Tribunal titular:
  
President: el rector de la Universitat d'Alacant o persona en qui delegue.
  
Dos representants de l'administració, un dels quals farà de secretari, i l'altre, de vocal.
  
Dos representants de les organitzacions sindicals representatives en la Universitat d'Alacant, que faran de vocals.
  
Tribunal suplent: amb la mateixa composició.
  
Sisena. Desenvolupament dels exercicis
  
6.1. Els exercicis tindran lloc en les dependències de la Universitat d'Alacant, en el campus de Sant Vicent del Raspeig. El primer exercici es farà en el lloc, la data i l'hora que establisca la resolució a què es refereix la base 4.3.
  
6.2. Els aspirants seran convocats per a cada exercici en crida única. Els qui no hi compareguen seran exclosos de l'oposició, i perdran el seu dret quan es presenten en els llocs de realització de les proves si han començat o si no hi assisteixen, encara que siga per causes justificades.
  
6.3. En cada exercici, els aspirants hauran d'acreditar la seua identitat exclusivament mitjançant la presentació del DNI, passaport o permís de conduir, pel que fa als aspirants de nacionalitat espanyola. Els aspirants que no tinguen la nacionalitat espanyola hauran d'acreditar la identitat mitjançant el document original que en el país del qual siguen nacionals siga expedit a aquest efecte. L'incompliment d'aquest requisit per algun dels aspirants en determinarà l'exclusió de les proves. En cap cas no seran vàlides les còpies o les fotocòpies d'aquests documents.
  
6.4. En qualsevol moment, els aspirants podran ser requerits pels membres del tribunal a acreditar la seua identitat.
  
6.5. Els aspirants hauran de seguir en tot moment les instruccions dels membres del tribunal o del personal ajudant o assessor durant la realització de les proves per a l'adequat desenvolupament d'aquestes.
  
6.6. Després de la realització de cadascuna de les proves, el tribunal farà pública, en els locals en què s'hagen fet i en el tauler d'anuncis de l'edifici del rectorat d'aquesta universitat, la llista d'aspirants que les hagen superades.
  
6.7. El tribunal publicarà els successius anuncis de realització del segon exercici i següents en els locals en què s'haja fet el primer exercici, al tauler d'anuncis de l'edifici de rectorat i per qualssevol altres mitjans si es considera convenient per a facilitar-ne la màxima divulgació, almenys amb 48 hores d'antelació a la indicada per a la iniciació d'aquests. Quan es tracte del mateix exercici, l'anunci de realització s'haurà de fer amb 12 hores, almenys, d'antelació.
  
6.8. En qualsevol moment del procés selectiu, si el tribunal té coneixement que algun dels aspirants no reuneix la totalitat dels requisits exigits per aquesta convocatòria, amb la prèvia audiència de l'interessat, haurà de proposar-ne l'exclusió al rector de la universitat i comunicar-li, així mateix, les inexactituds o falsedats formulades per l'aspirant en la sol·licitud d'admissió a les proves selectives, als efectes procedents.
  
Contra l'exclusió de l'aspirant, hom podrà interposar recurs d'alçada davant la mateixa autoritat indicada en el paràgraf anterior.
  
Setena. Llista d'aprovats
  
Després que haja acabat el procés selectiu, el tribunal farà pública, en el Diari Oficial de la Generalitat Valenciana, en el lloc o llocs de realització de l'últim exercici i al tauler d'anuncis de l'edifici de rectorat, la relació definitiva d'aspirants que hagen superat el procés selectiu, els quals seran proposats per a ser nomenats funcionaris, ordenats de major a menor puntuació. Aquesta relació, que en cap cas no podrà ser superior al nombre de places convocades, serà confeccionada segons el que preveu la base 1.7 d'aquesta convocatòria.
  
Vuitena. Presentació de documents i nomenament de funcionaris
  
8.1. En el termini de 20 dies hàbils, comptadors des de l'endemà del dia en què es facen públiques les llistes definitives, els opositors hauran de presentar en el registre general de la universitat els documents següents:
  
a) Fotocòpia del DNI o certificat de naixement, expedit per l'organisme oficial corresponent. Els aspirants que no tinguen la nacionalitat espanyola, fotocòpia del document que n'acredite la nacionalitat i, si s'escau, els documents que acrediten el parentiu i el fet de viure o estar a càrrec del nacional d'un altre estat amb el qual tinguen aquest vincle. Així mateix, hauran de presentar declaració jurada o promesa d'aquest del fet que no està separat de dret del seu cònjuge i, si s'escau, del fet que l'aspirant viu o està a càrrec seu.
  
b) Fotocòpia compulsada del títol acadèmic exigible segons aquesta convocatòria o certificat acadèmic que acredite haver fet tots els estudis requerits per a obtenir-lo. En el cas de titulacions obtingudes a l'estranger, caldrà presentar, a més del títol corresponent, la credencial que n'acredite l'homologació.
  
c) Declaració de no haver estat separat mitjançant expedient disciplinari de qualsevol administració o càrrec públic i de no trobar-se inhabilitat penalment per a l'exercici de les funcions públiques. Els aspirants que no tinguen la nacionalitat espanyola, a més, hauran de fer una declaració de no estar sotmesos a sanció disciplinària o condemna penal que els impedisca, en el seu estat, l'accés a la funció pública, segons els models que figuren com a annex II i annex III d'aquesta convocatòria.
  
d) Certificat mèdic acreditatiu de no patir cap malaltia o defecte físic o psíquic que impedisca l'exercici de les funcions corresponents. A aquest efecte, els reconeixements es faran a través dels serveis mèdics del Servei de Prevenció de la Universitat d'Alacant.
  
8.2. Els qui tinguen la condició de funcionaris de carrera o de personal laboral de plantilla estaran exempts de justificar documentalment les condicions i altres requisits ja provats per a obtenir el nomenament anterior, però hauran de presentar certificat del ministeri o l'organisme de què depenguen per a acreditar aquesta condició, amb indicació del nombre, l'import i la data de compliment del trienni.
  
8.3. Els qui no presenten la documentació dins el termini fixat, tret dels casos de força major, o en els casos en què de l'examen d'aquesta es deduïsca que no reuneixen algun dels requisits indicats en la base 2.1, no podran ser nomenats funcionaris i les seues actuacions quedaran anul·lades, sens perjudici de la responsabilitat en què hagueren incorregut per falsedat en la sol·licitud inicial. La plaça no ocupada per l'aspirant que incórrega en els supòsits detallats en aquesta base quedarà vacant.
  
8.4. El president del tribunal enviarà còpia certificada de la relació definitiva d'aprovats al rector de la universitat, en la qual proposarà el nomenament dels aspirants com a funcionaris de carrera. El nomenament d'aquests com a funcionaris es farà per resolució d'aquest òrgan, que serà publicada en el Diari Oficial de la Generalitat Valenciana.
  
8.5. La presa de possessió dels aspirants aprovats es farà en el termini d'un mes, comptador des de la data de publicació del seu nomenament en el Diari Oficial de la Generalitat Valenciana.
  
Novena. Acreditació de coneixements de valencià
  
9.1. L'acreditació dels coneixements de valencià dels aspirants que hagen superat les proves selectives, segons el que disposa l'article 9.4 del Text Refós de la Llei de Funció Pública Valenciana, podrà fer-se mitjançant la presentació d'algun dels documents següents:
  
- Títol de batxillerat o equivalent fet a la Comunitat Valenciana, que indique la superació de les assignatures de valencià.
  
- Títol de l'Escola Oficial d'Idiomes corresponent al tercer curs de Valencià.
  
- Certificat de Nivell Mitjà de la Junta Qualificadora de Coneixements del Valencià.
  
9.2. Els qui no puguen acreditar aquests coneixements quedaran compromesos a fer-ho en el termini de dos anys o a fer els cursos que amb aquesta finalitat organitzen els organismes oficials competents.
  
Deu. Consulta de la pàgina web
  
Aquesta convocatòria i els actes que se'n deriven que requerisquen ser publicats podran ser consultats en el web de la Universitat d'Alacant, en l'adreça: http://www.ua.es/va/normativa/empleo/oposiciones/indiceopo.html.
  
Onze. Norma final
  
Contra la convocatòria, les seues bases i tots els actes administratius que se'n deriven, els quals esgoten la via administrativa, hom pot interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors a partir de l'endemà de la publicació, d'acord amb el que estableixen l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'article 22 de la Llei Orgànica 11/1983, de 25 d'agost, de Reforma Universitària, i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Prèviament, hom podrà interposar, en el termini d'un mes, comptador a partir de l'endemà de la publicació d'aquesta convocatòria, recurs potestatiu de reposició davant el rector, d'acord amb el que disposa l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat d'acord amb la Llei 4/1999, de 13 de gener. Tot això, sens perjudici que s'utilitze qualsevol altra via que es considere oportuna.
  
Davant les actuacions del tribunal, hom podrà interposar un recurs d'alçada, previst per l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat d'acord amb la Llei 4/1999, de 13 de gener, en el termini d'un mes, comptador des de l'endemà de les publicacions o notificacions.
  
El recurs podrà ser interposat davant l'òrgan que haja dictat l'acte que s'impugna o davant el rector com a òrgan competent per a resoldre'l.
  
Alacant, 22 de febrer de 2002.- El gerent: Rafael Carrillo Paños.
  
ANNEX I
  
Part I
  
Tema 1. L'Estatut d'Autonomia de la Comunitat Valenciana. Significat i estructura. La Comunitat Valenciana segons l'Estatut d'Autonomia. La Generalitat Valenciana. Institucions de la Generalitat Valenciana. Les Corts Valencianes. L'administració de la Generalitat Valenciana.
  
Tema 2. La Llei Orgànica 6/2001, de 21 de desembre, d'Universitats.
  
Tema 3. La Llei 30/1992, de Règim Jurídic de les Administracions Públiques i del Procediment Administratiu Comú. Àmbit d'aplicació i principis generals. Abstenció i recusació. Els interessats. De l'activitat de les administracions públiques. De les disposicions i els actes administratius. De les disposicions generals sobre els procediments administratius. De la revisió dels actes en via administrativa: revisió d'ofici. Recursos administratius.
  
Tema 4. La Llei de Funció Pública Valenciana. Decret Legislatiu 3.231/1995, de 24 d'octubre de 1995.
  
Tema 5. L'Estatut de la Universitat d'Alacant. Estructura de la universitat. Òrgans de govern i administració. Del professorat. Del règim econòmic i financer.
  
Tema 6. El Decret 33/1999, de 9 de març, del Govern Valencià, que aprova el Reglament de Selecció, Provisió de Llocs de Treball i Carrera Administrativa del Personal comprès en l'àmbit d'aplicació de la Llei de Funció Pública Valenciana.
  
Tema 7. Incompatibilitats: la Llei 53/84, d'Incompatibilitats del Personal al Servei de les Administracions Públiques.
  
Tema 8. Llei Orgànica 15/1999, de 13 de desembre, de Protecció de Dades de Caràcter Personal. Reial Decret 994/1999, d'11 de juny, que aprova el Reglament de Mesures de Seguretat dels Fitxers Automatitzats que Continguen Dades de Caràcter Personal.
  
Part II
  
Tema 9. Els contractes de les administracions públiques. Reial Decret Legislatiu 2/2000, de 16 de juny, que aprova el Text Refós de la Llei de Contractes de les Administracions Públiques. Reial Decret 1098/2001, de 12 d'octubre, que aprova el Reglament general de la Llei de Contractes de les Administracions Públiques, amb especial referència al contracte d'obres.
  
Tema 10. La Junta Consultiva de Contractació del Ministeri d'Hisenda. El Decret 79/2000, de 30 de maig, del Govern Valencià, que crea la Junta Superior de Contractació Administrativa de la Generalitat Valenciana i regula els registres oficials de contractes i de contractistes i empreses classificades de la Comunitat Valenciana i les garanties globals. Ordre d'11 de juny de 2001, de la Conselleria d'Economia, Hisenda i Ocupació, que regula el règim intern de funcionament de la Junta Superior de Contractació Administrativa de la Generalitat Valenciana.
  
Tema 11. Redacció d'avantprojectes i projectes d'obra. Plecs de clàusules generals i particulars. Plecs de prescripcions tècniques. Supervisió de projectes.
  
Tema 12. Normes tècniques per a la presentació de projectes d'edificació. Memòria i plans. Plec de condicions, mesuraments i pressupost.
  
Tema 13. La direcció tècnica i facultativa d'obres: atribucions, llibre d'ordres i assistències. Les certificacions d'obra. Certificat final d'obra.
  
Tema 14. El contracte d'obres. Classificació de les obres. Sistema d'adjudicació. Execució d'obres per l'Administració.
  
Tema 15. Execució del contracte d'obres. Potestats de l'administració, amb especial referència a la potestat de modificació. Drets i obligacions dels contractistes. Terminis d'execució. Pròrrogues.
  
Tema 16. La revisió de preus en el contracte d'obres. La clàusula contractual de revisió. Cessió de contractes i subcontractes. Responsabilitats.
  
Tema 17. Extinció del contracte d'obres. Causes i efectes, amb especial referència a l'incompliment del contractista. Recepció i liquidació d'obres.
  
Tema 18. Oficines tècniques i oficines de supervisió de les administracions públiques. Controls i assistències tècniques. Creació d'universitats i centres universitaris. Exigències materials mínimes.
  
Tema 19. Tramitació administrativa dels expedients de contractació d'obres per a les administracions públiques: de l'encàrrec del projecte a la liquidació; fases i documents necessaris. El pressupost de la contractació i el de les obres .
  
Tema 20. Projectes reformats. L'autorització per a redactar els projectes reformats. Formalització administrativa. L'audiència al contractista i acta de preus contradictoris.
  
Tema 21. Els informes de supervisió de projectes. Tramitació dels honoraris i del full de ressenya col·legial. Les assegurances de responsabilitat civil.
  
Tema 22. Els informes de consultories sobre l'execució de les instal·lacions, certificacions, homologacions i requisits documentals per a la concessió de la llicència d'ocupació.
  
Tema 23. Els certificats de viabilitat. Replanteig previ i comprovació de replanteig. Requisits que han d'incorporar.
  
Tema 24. Les llicències d'obra. Requisits i llicències condicionades.
  
Tema 25. Arquitectura d'ús públic. Arquitectura per a ús docent. Arquitectura de l'oci i la cultura. Arquitectura d'ús administratiu. Edificis d'oficines.
  
Tema 26. Arquitectura d'espai lliure. Parcs, places i jardins. Aparcaments de superfície, coberts o tancats .
  
Tema 27. Centres històrics: transformació i degradació. Planejament d'àrees històriques.
  
Tema 28. Llei 37/1995, de 8 de novembre, de Prevenció de Riscos Laborals, i modificacions. Reial Decret 1627/1997, de 24 d'octubre, que estableix disposicions mínimes de seguretat i salut en les obres de construcció.
  
Tema 29. Normes bàsiques quant a protecció de l'edificació contra el foc, condicions acústiques en els edificis, condicions tèrmiques dels edificis i cobertes amb materials bituminosos .
  
Tema 30. Patologia de l'edificació. Patologies degudes al terreny de fonamentació. Causes més freqüents i sistemes de reparació. Patologies de les estructures resistents. Cas especial dels forjats: sistemes de reparació. Humitats en les construccions. Tipus, causes i solucions correctores.
  
Tema 31. El control de qualitat de l'edificació. Normativa vigent d'aplicació. El control d'estructures de formigó armat o en massa establert per la instrucció vigent. Control d'estructures d'acer laminat. Control de murs de fàbrica de maó.
  
Tema 32. Instruccions per al projecte i l'execució de forjats unidireccionals de formigó armat o pretesat. Camps d'aplicació. Elements constitutius d'un forjat. Condicions de les biguetes. Armadures. Peces ceràmiques. Comprovació de biguetes pretesades. Condicions de les peces d'entrebigat. Condicions generals del forjat. Disposicions constructives. Control de biguetes i peces d'entrebigat. Control del forjat.
  
Tema 33. Normes bàsiques de l'edificació. Normes relatives al formigó armat o en massa, maó ceràmic, acer estructural i accions en l'edificació. Normativa de la construcció sismoresistent: generalitats, mapa de perillositat sísmica. El risc sísmic a Espanya. Conceptes bàsics sobre perillositat i risc sísmic. Anàlisi del risc sísmic. Detalls constructius sismoresistents.
  
Tema 34. Normes tecnològiques de l'edificació. Generalitats, amb especial referència a les d'instal·lacions de salubritat, ventilació, depuració i vessament, clavegueram, instal·lacions de protecció i parallamps.
  
Tema 35. Integració social dels minusvàlids: principis generals. Normativa sobre barreres arquitectòniques i accessibilitat.
  
Tema 36. La rehabilitació d'edificis. Concepte. Normativa bàsica aplicable. Règims de protecció en matèria de rehabilitació: general i especial. Qualificació provisional de rehabilitació de règim general i de règim especial. Pressupost protegible. Qualificació definitiva de rehabilitació.
  
Tema 37. Abastiment i sanejament d'aigües. Gas i electricitat. Altres infraestructures.
  
Tema 38. La tramitació dels projectes d'instal·lació davant els organismes corresponents. Butlletins d'instal·lació. Posada en servei d'instal·lacions i informació a l'usuari. Documentació.
  
Tema 39. Manteniment d'instal·lacions: reglamentació i seguretat en instal·lacions elèctriques, de fluids, radioactives, d'aparells a pressió, d'aparells elevadors, d'emmagatzematge de productes químics, de climatització i aigua calenta, de veu i dades, i antiintrusió.
  
Tema 40. L'urbanisme en la Constitució Espanyola de 1978. Competències de les comunitats autònomes en matèria d'ordenació del territori i urbanisme. Competències de la Comunitat Autònoma Valenciana. Competències constitucionals reservades a l'estat i l'ordenació territorial i urbanística.
  
Tema 41. La Llei sobre reforma del règim urbanístic i valoracions del sòl de 1990: principis informadors. La Llei 38/1999, d'Ordenació de l'Edificació. El Text Refós de la Llei sobre règim del sòl i ordenació urbana de 1992. La Llei 6/1994, de la Generalitat Valenciana, Reguladora de l'Activitat Urbanística, i la Llei 9/1992, de la Generalitat Valenciana, del Sòl no Urbanitzable.
  
Tema 42. La planificació territorial: definició, antecedents i marc general. La Llei d'Ordenació del Territori de la Comunitat Valenciana: finalitats i objectius, instruments d'ordenació territorial. Règim del sòl i règim disciplinari.
  
Tema 43. Competències urbanístiques quant al règim del sòl, el planejament, l'execució de la urbanització, la intervenció en l'exercici de les facultats dominicals relatives a l'ús del sòl i edificació, i la intervenció en la regulació del mercat del sòl. Direcció de l'activitat urbanística i iniciativa privada .
  
Tema 44. Règim urbanístic de la propietat del sòl: principis generals. La classificació i la qualificació del sòl. Concepte de solar. Règim del sòl no urbanitzable i urbanitzable no programat.
  
Tema 45. Règim del sòl urbà i urbanitzable. Conseqüències de l'incompliment dels deures urbanístics.
  
Tema 46. Valoració dels terrenys segons el tipus de sòl. Valoració de terrenys destinats a sistemes generals i dotacions públiques. Valoració d'obres i altres béns i drets. Valoració del sòl urbà sense aprofitament tipus.
  
Tema 47. L'ordenació territorial: classes de plans d'ordenació. Naturalesa jurídica dels instruments de planejament. Règim de la seua impugnació.
  
Tema 48. El Pla General d'Ordenació Urbana. Objecte, determinacions i documentació. Els estàndards urbanístics. Sistemes generals i sistemes locals.
  
Tema 49. Determinacions dels plans generals d'ordenació urbana d'Alacant i Sant Vicent del Raspeig. Ordenances generals d'edificació. Disposicions generals. Règim urbanístic del sòl. Normes d'execució. Normes d'edificació. Pla d'etapes i normes d'execució. Esquema parcel·lari.
  
Tema 50. Les normes complementàries i subsidiàries del planejament. Naturalesa. Finalitat, determinacions i documentació.
  
Tema 51. Els plans parcials: finalitat, determinacions i documentació. Estudis de detall. Els projectes d'urbanització.
  
Tema 52. Els programes d'actuació urbanística: finalitat, determinacions i documentació .
  
Tema 53. Elaboració dels plans. Suspensió de la concessió de llicències. La participació ciutadana en l'elaboració del planejament. Iniciativa i col·laboració en el planejament. Competències administratives en l'elaboració i aprovació dels plans. Procediment d'aprovació.
  
Tema 54. Publicació i publicitat dels plans. Vigència, revisió i modificació dels plans. Efectes de l'aprovació.
  
Tema 55. Municipis mancats de planejament urbanístic: classificació i règim del sòl. Els projectes de delimitació del sòl urbà. Normes d'aplicació directa.
  
Tema 56. El sistema de cooperació: la reparcel·lació. El sistema d'expropiació. Execució dels programes d'actuació urbanística. Expropiacions i règim de venda forçosa. El registre de solars i terrenys sense urbanitzar. Reversió de les expropiacions.
  
Tema 57. Actuacions sistemàtiques i asistemàtiques en el sòl urbà. Les transferències d'aprofitaments. Activitat mediadora de l'administració.
  
Tema 58. Obtenció de terrenys dotacionals. Obtenció de sistemes generals i locals. L'ocupació directa.
  
Tema 59. Supòsits d'indemnització per modificació o revisió de plans, per vinculacions singulars i, en els supòsits d'anul·lació de llicències, demora injustificada en l'atorgament o denegació improcedent.
  
Tema 60. Intervenció administrativa en l'edificació i ús del sòl. Actes subjectes a llicència. Competència i procediment per a concedir llicències urbanístiques, amb especial referència a la subrogació i l'atorgament de llicències per silenci administratiu positiu.
  
Tema 61. El deure de conservació. Ordres d'execució. La declaració de ruïna. Supòsits. Ordres d'execució .
  
Tema 62. Protecció de la legalitat urbanística. Competències en l'exercici de la inspecció urbanística. Diferents mesures davant les infraccions urbanístiques.
  
Tema 63. L'acció pública en matèria urbanística. La tutela a través dels tribunals ordinaris.
  
Tema 64. El patrimoni municipal del sòl: constitució, béns que l'integren i destinació. Procediment d'adquisició, gestió i cessió del patrimoni municipal del sòl. El dret de superfície.
  
Tema 65. Els drets de tanteig i retracte. Determinació d'àrees subjectes a dret d'adquisició preferent i béns afectats. Procediment en l'exercici del dret d'adquisició preferent.
  
Tema 66. Legislació en matèria de medi ambient. Normativa comunitària, nacional i autonòmica amb incidència en l'ordenació territorial, urbana i l'edificació.
  
Tema 67. Materials de construcció.
  
Tema 68. Principis de la restauració sobre el patrimoni historicoartístic i arqueològic.
  
Tema 69. Tècniques instrumentals aplicades a la construcció i la restauració.
  
Tema 70. Els informes d'impacte ambiental, l'impacte sobre el patrimoni historicoartístic i arqueològic.
  
Tema 71. Llei de Patrimoni de la Comunitat Valenciana.
  
ANNEX II
  
(Nom)
  
amb domicili a
  
i document nacional d'identitat número
  
declare, a l'efecte de ser nomenat/da funcionari/ària de l'escala
  
que no he estat separat/da del servei de cap de les administracions públiques i que no em trobe inhabilitat/da penalment per a l'exercici de funcions públiques.
  
..., ... d ... de 200...
  
ANNEX III
  
(Nom)
  
amb domicili a
  
i document nacional d'identitat número
  
declare, a l'efecte de ser nomenat/da funcionari/ària de l'escala
  
que no he estat sotmès/a a sanció disciplinària o condemna penal que impedisca, en el meu estat, l'accés a la funció pública.
  
..., ... d ... de 200 ...
  
INSTRUCCIONS PER A L'INTERESSAT
  
INSTRUCCIONS GENERALS
  
Escriviu només a màquina o bolígraf sobre superfície dura i utilitzeu només majúscules de tipus d'impremta.
  
Assegureu-vos que les dades resulten clarament llegibles en tots els exemplars.
  
Eviteu doblegar el paper i fer-hi correccions, esmenes o ratllades.
  
No escriviu en els espais ombrejats o reservats.
  
No oblideu signar l'imprès.
  
INSTRUCCIONS PARTICULARS
  
1. Cos. Consigneu el text i, si escau, el codi del cos o l'escala que figura en la convocatòria corresponent.
  
2. Especialitat, àrea o assignatura. Consigneu, quan escaiga, el text i el codi de la convocatòria.
  
3. FORMA D'ACCÉS. Consigneu la lletra majúscula prenent la que corresponga d'acord amb aquesta clau:
  
Lletra Forma d'accés
  
L Lliure
  
P Promoció interna
  
I Reserva per a interins
  
F Funcionarització de personal laboral
  
4. Consigneu una ?D- quan hi concorregueu per la quota de discapacitats establerta en la convocatòria.
  
5. Tema 4. Província d'examen. Consigneu el text i, si escau, el codi que figura en la convocatòria.
  
6. Minusvalidesa. Marqueu amb X.
  
7. DRETS D'EXAMEN. Consigneu l'import dels drets d'examen i el número del compte corrent que s'indica en la convocatòria, ja que és un imprès autoliquidatiu.